kardosdrur/scandi-wiki huggingface dataset:
Seest

Seest er en sydvestlig bydel i Kolding og ligger i Seest Sogn. Tidligere var Seest en landsby for sig, men er med tiden vokset sammen med Kolding. Der er ca. 4.400 indbyggere i Seest. 

Skolen i Seest er Bakkeskolen, som blev opført i etaper i tidsrummet 1974-1979 som afløser for Seestområdets gamle skoler. Bl.a. Seest gamle skole på Bredevej.

Bydelen blev landskendt på grund af fyrværkeriulykken den 3. november 2004.

En udateret kindtand fra en skovelefant og en flintflække er fundet ved Seest.
De er udstillet i Nationalmuseets oldtidssamling.

Sangeren og skuespilleren Kurt Ravn er født i Seest.

Henvisninger 

Bydele i Kolding
Byer og bydele med genforeningssten
Carl Gustaf Wrangel

Carl Gustaf Wrangel greve af Salmis (23. december 1613 i Uppsala – 5. juli 1676 i Spyker) var en svensk officer og statsmand. Han blev generalmajor 1638, rigsråd og feltmarskal 1646, generalguvernør i Pommern 1648 og rigsmarskal i 1664.

Han var søn af Herman Wrangel og gift med Anna Margareta von Haugwitz. 

Han overtog i 1646 kommandoen over de svenske tropper i Trediveårskrigen efter at Lennart Torstenson måtte trække sig fra posten på grund af sygdom. Han blev i 1648 afløst af kong Karl 10. Gustav af Sverige som feltherre i Tyskland.

Eksterne henvisninger 

Politikere fra Sverige
Personer fra Trediveårskrigen
Grever fra Sverige
Feltmarskaller fra Sverige
Admiraler fra Sverige
Svenskere i 1600-tallet
Personer i Karl Gustav-krigene fra Sverige
Rigsråder fra Sverige
Personer fra Uppsala
Monospatieret skrift

Monospatieret skrift er en skrift, hvor alle tegn er lige brede. Det vil altså sige, at bogstavet „i“ fylder lige så meget som „w“. Det kan være svært at konstruere sådan en skrift, men det gøres som regel ved, at i’et får nogle store seriffer og w’et bliver meget smalt.

Fordelen ved en monospatieret skrift er, at den er nem at bruge i opstillinger med rækker og kolonner. Desuden er den overskuelige til programmeringskode på computerskærme og i f.eks. gamle DOS-programmer.

Ulempen ved skriften er, at den ikke er særlig pæn i tryksager, den fylder ca. 20% mere end en proportionalskrift og har nemt ved at give anledning til floder i tekster. Monospatierede skrifter er derfor sjældent egnede til tryksager, dog bruges skrifttypen Courier ofte for at efterligne skrivemaskineskrift, der netop er monospatieret.

Af monospatierede skrifter ud over Courier kan nævnes Terminal og Fixedsys, der udelukkende er skærmskrifter.

Se også
 Proportionalskrift
 Typografi

Typografi
600 f.Kr.

--

Begivenheder 
 Nebuchadrezzar (babylonisk: Nabu-kudur-uzur = "Nebukanezer") lader Babylons hængende haver bygge.
 Marseille i Frankrig bliver grundlagt.
 Milano i Italien bliver grundlagt (anslået årstal).

Dødsfald

Sport 

00
Proportionalskrift

Proportionalskrift er en skrift, hvor bogstaverne ikke er lige bredde. Proportionalskrifter er anbefalelsesværdige til næsten alle former for tryksager, hvorfor langt de fleste skrifter også er af denne art. Proportionalskriftens modsætning er den monospatierede skrift, hvor alle tegn er lige brede.

Se også
 Monospatieret skrift
 Typografi

Kilder/Henvisninger
 Typografisk ordbog 

Typografi
Richard Gere

Richard Tiffany Gere (født 31. august 1949 i Philadelphia, Pennsylvania, USA) er en amerikansk skuespiller. Efter High School forfulgte han en karriere som skuespiller, det egentlige gennembrud kom med filmen American Gigolo. Han er kendt for en lang række roller bl.a. i film som Pretty Woman, An Officer and a Gentleman, Primal Fear, Shall We Dance?, Chicago og Run Away Bride.

Han var gift med supermodellen Cindy Crawford fra 1991 til 1995.

Filmografi

Film

Tv

Hæder

Eksterne henvisninger 
 

Skuespillere fra USA
Vegetarer
Amerikanere i 1900-tallet
Amerikanere i 2000-tallet
Bill Murray

William James "Bill" Murray (født 21. september 1950 i Evanston, Illinois) er en irsk-amerikansk komiker, producer, filminstruktør og skuespiller. Han blev først kendt for sin medvirken i NBC's satireserie Saturday Night Live fra 1977 til 1980. Som filmskuespiller er han bedst kendt for sine komedieroller. Bedst kendt er nok rollerne i filmene Ghostbusters (1984) og Lost in Translation (2003). Af andre væsentlige roller kan nævnes En ny dag truer (engelsk: Groundhog Day), Ed Wood, Kingpin, Rushmore og den på filmfestivalen i Cannes præmierede Broken Flowers.

Filmografi 

 Jungle-bøffen (1975)
 The TVTV Show (tv-film)(1976)
 Next Stop, Greenwich Village - her leves livet (1976)
 The Rutles: All You Need Is Cash (tv-film)(1978)
 Loose Shoes (1978)
 Med røven i vandskorpen (1979)
 Mr. Mike's Mondo Video (1979)
 Where the Buffalo Roam (1980)
 Skøre øgler (1980)
 Røven fuld af penge (1980)
 Røven af 4. division (1981)
 Tootsie (1982)
 Ghostbusters (1984)
 Nothing Lasts Forever (1984)
 The Razors Edge (1984)
 Gys i blomsterbutikken (1986)
 Scrooged (1988)
 Ghostbusters II (1989)
 Hurtige penge (1990)
 Hva' med Bob? (1991)
 En ny dag truer (1993)
 Pigen i midten (1993)
 Ed Wood (1994)
 Kingpin (1996)
 Mig og min elefant (1996)
 Space Jam (1996)
 The Man Who Knew Too Little (1997)
 Wild Things (1998)
 With Friends Like These... (1998)
 Rushmore (1998)
 Cradle Will Rock (1999)
 Hamlet (2000)
 Charlie's Angels (2000)
 Osmosis Jones (2000)
 The Royal Tenenbaums (2001)
 Speaking of Sex (2001)
 Lost in Translation (2003)
 Coffee and Cigarettes (2003)
 Garfield: The Movie (2004)
 Life Aquatic (2004)
 Broken Flowers (2005)
 The Lost City (2005)
 Garfield 2 (2006)
 The Darjeeling Limited (2007)
 Get Smart (2008)
 City of Ember (2008)
 The Limits of Control (2009)
 Get Low (2009)
 Zombieland (2009)
 Fantastic Mr. Fox (2009)
 Passion Play (2010)
 Moonrise Kingdom (2012)
 Hyde Park on Hudson (2012)
 A Glimpse Inside the Mind of Charles Swan III (2012)
 Monumenternes Mænd (2014)
 The Grand Budapest Hotel (2014)
 St. Vincent (2014)
 Dum og dummere 2 (2014)
 Ghostbusters (2016)
 Zombieland: Double Tap (2019)
 Ghostbusters: Afterlife (2021)
 The French Dispatch (2021)

Eksterne henvisninger 

 

Skuespillere fra USA
Allan J. Erslev

Allan Jacob Erslev (født 20. april 1919 i Gentofte, død 12. november 2003 i Haverford, Pennsylvania) var en danskfødt læge, der siden flyttede til USA, hvor han opdagede hormonet erythropoietin, bedre kendt under forkortelsen EPO.

Erslev var søn af Aage Holger Erslev (31. marts 1885 – 28. april 1948), en halvbror til historikeren Kristian Erslev, og Anna Elisa, født Henriques (12. oktober 1890 – 13. juni 1942). Han tog studentereksamen 1937 og blev cand.med. fra Københavns Universitet i 1945. Han arbejdede derefter som kandidat ved Viborg Sindssygehospital 1945 og Gentofte Amtssygehus 1945–1946. Herefter emigrerede han til USA, hvor han slog sig ned i New York og var vikar ved Babies & Children's Hospital of New York, en del af New York-Presbyterian Hospital i 1946. 1946–1947 var han knyttet til The Sloan-Kettering Institute for Cancer Research og Memorial Hospital for Cancer and Allied Diseases inden han i 1948 blev kandidat ved Bellevue Hospital.

1950 blev han ansat ved Yale University, og efter 1953–1955 at have været kaptajn i den amerikanske hær blev han ansat ved Harvard University. I 1959 blev han professor ved Thomas Jefferson University i Philadelphia, hvor han blev, indtil han gik på pension i 2002. 1963–1985 var han leder af Cardeza Foundation of Hematologic Research Institute ved universitetet.

Opdagelsen af hormonet EPO skete, mens Erslev var ansat ved Yale University, men hans forskning i hormonet fortsatte i mange år derefter med det formål at finde ud af, hvordan hormonet kunne masseproduceres til medicinsk brug.

Med hustruen Betsy Lewis fik Erslev fire børn: Wendy Erslev (født 10. juni 1949), Carole Erslev (født 28. november 1951), Eric Erslev (født 30. januar 1954) – siden 1995 professor i geologi ved Colorado State University – og Kim Erslev.

Eksterne henvisninger 
 Nekrologer:
 Ugeskrift for Læger

Litteratur 
 Alfred Larsen: Stamtavle over slægten Erslev, Slagelse 1958

Danskere i 1900-tallet
Danskere i 2000-tallet
Personer fra USA
Personer fra Gentofte
Ansatte ved Yale University
Ansatte ved Harvard University
Danskere i fremmed militær tjeneste
Militærfolk fra USA
Menighedsfakultetet

Menighedsfakultetet (MF) i Aarhus er et privat oprettet, teologisk uddannelsesinstitution på universitetsniveau, der siden 1. september 2005 har tilbudt en bacheloruddannelse  i teologi under mottoet Teologi for kirkens skyld. De første otte år var bacheloruddannelsen akkrediteret gennem University of Wales, men fra 2013 til 2019 blev uddannelsen udbudt i samarbejde med University of South Africa i Pretoria. I starten af 2019 indledte Menighedsfakultetet et samarbejde med norske Fjellhaug Internasjonale Høgskole, og MFs bachelordannelse er nu norsk akkrediteret.

Menighedsfakultetet er oprettet ud fra ønsket om at tilbyde en teologiuddannelse på folkekirkens evangelisk-lutherske grundlag og begyndte sin første undervisning i 1972. Undervisningen har i årene 1972-2005 fungeret som et supplement til undervisningen ved Aarhus Universitet. Teologi- og religionsvidenskabsstuderende ved universitetet er velkomne til at deltage i undervisningen og i studiemiljøet på Menighedsfakultetet.

Nuværende og tidligere fakultetsledere 
1985 - 2000: Leif Kristiansen
2000 - 2010: Ingolf Henoch Pedersen 
2010 - 2015: Jørn Henrik Olsen
2015 - nu: Thomas Bjerg Mikkelsen

Se også
 Dansk Bibel-Institut

Kilder

Ekstern henvisning 
 Menighedsfakultetet

Uddannelsesinstitutioner i Danmark
Uddannelsesinstitutioner i Aarhus
Coppa Italia

Coppa Italia er Italiens pokalturnering i fodbold og dermed deres svar på den engelske F.A. Cup og den danske pokalturnering.

Turneringen indledes i gruppespil, hvor hold fra Serie C1 og Serie B får lov til at spille om kvalifikation, hvoraf 1 ud af 4 hold går videre. Der er 8 puljer, hvor der altså går 8 hold videre. I gruppespillet møder de lavere rangerede hold så Serie A holdene, og alle runder spilles over 2 kampe, så begge hold har en hjemmebanefordel.

Hvis et hold vinder Coppa Italia, og ikke allerede er kvalificeret til UEFA Cuppen, giver den automatisk kvalifikation.

De forsvarende Coppa Italia-vindere fra 2016 er Juventus.

Coppa Italia-vindere

Klub-præstationer

Trofæer

Eksterne henvisninger 

Nationale pokalturneringer i fodbold
Fodbold i Italien
Etableret i 1922
Mia Kirshner

Mia Kirshner (født 25. januar 1975) er en canadisk skuespiller.

Hun gjorde sig specielt bemærket efter roller i Denys Arcands Love and Human Remains (1993) og Atom Egoyans Exotica (1994). Kirshner fik en Genie nominering for bedste kvindelig birolle. Siden har hun medvirket i en række mindre film, hvor hun næsten altid spiller en kvinde med en mørk fortid. Derudover har hun bl.a. medvirket i serien 24 Timer, i rollen som den biseksuelle terrorist Mandy, og i Showtimes serie The L Word, i rollen som Jenny Schecter.

Kirshner er født i Toronto, Ontario og studerede russisk litteratur og film-industri i det 20. århundrede på det ansete McGill-universitet i Montreal. Hendes far er journalist, og hendes bulgarske mor er lærer.

Hun havde en af hovedrollerne i alle sæsoner af serien The L Word, der kørte på den amerikanske kanal Showtime fra 2004-2009. Derudover spillede Kirshner mordofferet Elizabeth Short i Brian De Palmas The Black Dahlia (film).

Som forfatter har hun skrevet bogen I Live Here, der blev udgivet i oktober, 2008. I bogen fortæller kvinder og børn fra steder som Tjetjenien, Afrika, Mexico, Thailand m.fl. om deres liv. Kirshner rejste selv til de forskellige destinationer, der blev støttet af Amnesty International. Kort tid efter udgivelsen underviste hun i fire uger på det prestigefyldte amerikanske universitet MIT med udgangspunkt i hendes bog.

Filmografi

Film 
 Love and Human Remains (1993) – Benita
 Cadillac Girls (1993) – Page
 Exotica (1994) – Christina
 Murder in the First (1995) – Voksen Rosetta Young
 The Crow: City of Angels (1996) – Sarah
 Anna Karenina (1997) –  Kitty
 Mad City (1997) – Laurie Callahan
 Out of the Cold (1999) – Deborah Berkowitz
 Saturn (Speed of Life, DVD titel) (1999) – Sarah
 Dark Summer (2000) – Dominique Denright
 Cowboys and Angels (2000) – Candice
 Not Another Teen Movie (2001) – Catherine Wyler
 According to Spencer (2001) – Melora
 Century Hotel (2001) – Dominique
 Now and Forever (2002) – Angela Wilson
 New Best Friend (2002) – Alicia Campbell
 Party Monster (2003) – Natasha Gatien
 The Iris Effect (2004) – Rebecca
 The Black Dahlia (2006) – Elizabeth Short
 Miss Conception (2008) – Clem
 30 Days of Night: Dark Days (2010) – Lilith the Vampire Queen

 Tv 
 War of the Worlds (1989)
 Dracula: The Series (1990) – Sophie Metternich
 Tropical Heat-Sweating Bullets (1991-1992) Cathy Paige
 Are You Afraid of the Dark: Tale of the Hungry Hounds (1992) – Pam
 Johnny's Girl (1995) – Amy 
 Wolf Lake (2001) – Ruby Wilder/Ruby Cates
 24 Timer (2001, 2002, 2003 og 2005) – Mandy
 The L Word (2005-2009) – Jenny Schecter
 They Come Back (2007) –  Faith Hardy
 The Cleaner (2009) –  April May
  CSI: New York (2009) – Deborah Carter
 The Vampire Diaries'' (2010-nu) – Isobel Flemming-Saltzman

Noter

Eksterne henvisninger 

 
 The L Word France 

Skuespillere fra Canada
Dagmar

Dagmar er et nordisk kvindenavn, sandsynligvis oprindeligt sammensat af dagr "dag" og mær "mø". Måske er det en nordisk omfortolkning af det tjekkiske navn Drahomíra (sammensat af drahý "kær" og mír "fred", tidligere også "verden, samfund"). Navnet bruges også i Tjekkiet, Slovakiet, Polen og Tyskland.

I 2017 var der 1.593 danskere, der hed Dagmar.

Kendte personer med navnet 
 Dagmar, dansk dronning, gift med Valdemar 2. Sejr.
 Dagmar, kejserinde af Rusland, datter af Christian 9. og Louise af Hessen.
 Dagmar, dansk prinsesse, datter af Frederik 8.
 Dagmar Brendstrup, dansk journalist.
 Dagmar Ebbesen, svensk skuespiller.
 Dagmar Heinemann, dansk sangerinde og model.
 Dagmar Nielsen, dansk forfatter.
 Dagmar Petersen, dansk politiker, første kvinde i Århus Byråd i 1909.

Navnet anvendt i fiktion 
 Nu går den på Dagmar er en film af Henning Ørnbak fra 1972.
 Dagmar er roman af Maria Helleberg fra 2007.

Andre betydninger 
 Dagmarteatret var en københavnsk teater, der blev revet ned i 1937.
 Dagmarhus er en kontorbygning opført på grunden, hvor teatret lå.
 Dagmar Teatret er en biograf i Dagmarhus.
 Dagmar Revyen var en dansk revy i 1940'erne og 1950'erne.
 Dagmar var en storm, der ramte Danmark i januar 2015.
 Dagmarfeltet er et dansk tidligere olieproducerende felt i Nordsøen.

Referencer 

Pigenavne
Edmund Hillary

Sir Edmund Percival Hillary (født 20. juli 1919, død 11. januar 2008) var en bjergbestiger, eventyrer og opdagelsesrejsende fra New Zealand. Edmund Hillary var – sammen med sin bjergbestiger-kollega, sherpaen Tenzing Norgay – de første til at bestige Mount Everest. De nåede toppen af Mount Everest 29. maj 1953.

Edmund Hillary deltog i en lang række ekspeditioner, og han besteg i alt ti andre toppe i Himalaya i 1950'erne og 1960'erne. I 1958 deltog han i en ekspedition til Sydpolen, og han var i 1977 med på en ekspedition fra Ganges' udmunding til dens udspring.

Han har i mange år været aktiv inden for velgørenhed og støttet en lang række udviklingsaktiviteter, specielt i relation til sherpa-folket i Khumbu-området i Nepal. Han grundlagde NGO-organisationen Himalayan Trust, som bl.a. har stået for opbygning af nogle skoler i Khumbu.

Hillary opnåede masser af hædersbevisninger, herunder opstilling af en statue ud for hans hjem i New Zealand, der er opstillet så den skuer mod bjerget Mount Cook. I Nepal blev han i 2003 som den første tildelt et æresstatsborgerskab i forbindelse med fejring af 50-års dagen for bestigning af Mount Everest. I 1992 blev han som den første levende person afbildet på en af New Zealands pengesedler, hvilket var med til at bekræfte Hillarys specielle status som den ubetinget mest kendte person fra New Zealand.

Eksterne henvisninger 

 Biografi  på Achievement.org

Bjergbestigere
Polarforskere fra New Zealand
Nepal
Klatrere, der har besteget Mount Everest
Riddere af Hosebåndsordenen
Personer fra Auckland
Heksering

En heksering er en naturligt forekommende ring f.eks. af dødt græs pga. svampe i ringformation. Fra tid til anden kan svampens frugtlegeme eller paddehatte også ses. Svampens mycelium kan gå flere meter under jorden. Den karakteristiske ringform opstår, fordi svampen lever af uomsat, vissent græs. Når den første, runde flade er renset for fødeemner, vokser svampens mycelium ud og væk derfra, sådan at området inden for kredsen efterlades, mens svampen er mest aktiv langs ringens yderside.

Rådyr går som led i deres parringsleg rundt i en ring med bukken efter råen. Det kan slide vegetationen ned i ringen som også kaldes en heksering.

Der findes mange svampe, som viser sig i ringformation f.eks. elledans-bruskhat, mark-champignon og kæmpe-tragthat, der alle er spiselige.

I engelsk og nordisk folklore er det blevet overleveret, at det var elverfolkene, som dansede i ring, så græsset blev ødelagt. Anden mytologi har angivet at årsagen er lynnedslag.

Det danske navn kommer af, at man i gamle dag i bl.a. Danmark og Tyskland troede, at det var hekse, der dansede på græsset om natten, og fik det til at gå ud.

På sportspladser og golfbaner betragtes hekseringe som skadegørende, fordi uregelmæssigheder i grønsværen skaber ulige konkurrencebetingelser og hindrer fair play. Det er dog yderst vanskeligt at bekæmpe svampene, da myceliet er så dybt ned i jorden. Som forebyggelse anbefales omhyggelig græspleje med årlig vertikalskæring.

Galleri

Referencer

Eksterne henvisninger 

 Marasmius oreades from California Fungi
 Marasmius oreades as Norwegian fungus of the month, with ring photographs

Svampe
Mytologi
Paddehat

Paddehat er den populære betegnelse for visse svampes frugtlegemer, med en bestemt form bestående af hat og stok. Hatten har oftest lameller eller rør, og stokken kan evt. have en karakteristisk hudagtig ring. De svampegrupper hvor frugtlegemet er en paddehat er bladhatte, rørhatte og skørhatte.

Svampe
Dyrlægens plejebørn

Dyrlægens plejebørn er en dansk film fra 1968, skrevet og instrueret af Carl Ottosen.

Medvirkende 
 Dirch Passer – Linsager, Dyrlæge
 Winnie Mortensen – Winnie
 Ove Sprogøe – Lægen
 Judy Gringer – Birgitte, lægens husbestyreinde – jordemoder 
 Carl Ottosen – Leder af børnepension 
 Karl Stegger – Gårdejer
 Susanne Bruun-Koppel – Dorthe Nielsen, gårdejerens datter
 Folmer Rubæk Niels – Karl hos Carl Nielsen
 Else Petersen – Fru Eriksen
 Axel Strøbye – Don Pedro Cirkusdirektør (Peter Thomsen)
 Lone Hertz – Kirsten Cirkusdirektørens partner 
 Lise Henningsen – Fru Andersen
 Poul Glargaard – Cirkustjener
 Miskow Makwarth – Ole
 Lise Thomsen – Ane, Oles kone
 Mogens Brandt – Sagfører
 Helen Michelsen – Winnies mor
 Ellen Staal – Martha
 Holger Munk – Nyrespecialisten
 Daniel Andersen - Kristens baby

Eksterne henvisninger 
 

Komediefilm fra Danmark
Danske film fra 1968
Julefilm fra Danmark
Dansksprogede film
Min søsters børn vælter byen

Min søsters børn vælter byen er en dansk film fra 1968, skrevet og instrueret af Annelise Reenberg.

Medvirkende
Jeanne Darville
William Rosenberg
Pusle Helmuth
Jan Priiskorn Schmidt
Vibeke Houlberg
Michael Rosenberg
Sonja Oppenhagen
Sigrid Horne-Rasmussen
Karen Berg
Dirch Passer
Ove Sprogøe
Bjørn Puggaard-Müller
Karl Stegger
Elga Olga Svendsen
Ernst Meyer
Ole Monty
Knud Hallest
Peter Bonke
Susanne Jagd
Palle Huld
Jørgen Weel
Bertel Lauring
Mime Fønss
Jane Thomsen
Bent Conradi
Poul Glargaard
Hanne Borchsenius
Miskow Makwarth
Helge Kjærulff-Schmidt
Avi Sagild
Holger Vistisen

Eksterne links 
 

Vælter byen
Danske film fra 1968
Film instrueret af Annelise Reenberg
Komediefilm fra Danmark

Dansksprogede film
Bernstorff

Bernstorff har flere betydninger:

 Bernstorff (adelsslægt) – adelsslægt fra Mecklenburg og Danmark, opkaldt efter byen Bernstorf og bl.a. omfattende:
 J.H.E. Bernstorff – dansk statsmand
 Andreas Peter Bernstorff – dansk statsmand, nevø af J.H.E. Bernstorff
 Christian Bernstorff – dansk statsmand, søn af Andreas Peter Bernstorff
 Bernstorff Slot – især tidligere slet og ret kaldt Bernstorff
 Bernstorff Division – en division under Det Danske Spejderkorps
 Bernstorffs Palæ i København
 Bernstorffsvej i Gentofte Kommune
 Bernstorffsgade i København
 Bernstorffsminde på Fyn
 Bernstorffsminde Efterskole
 Bernstorffsparken
 Bernstorffstøtten ved Lyngbyvej (1783 af Johannes Wiedewelt)

Nedertyske efternavne
Danske efternavne
Battalion Wars

er et RTS (Real-Time Strategy) spil til konsollen GameCube.

Det blev udgivet i Europa den 10. december 2005.

Referencer

Eksterne henvisninger 
 

Computerspil fra 2005
Strategispil
GameCube-spil
Farre

Farre kan henvise til flere stednavne i Danmark:
 Farre (Vejle Kommune) – et ejerlav og en bebyggelse i Give Sogn
 Farre (Favrskov Kommune) – et ejerlav og en bebyggelse i Sporup Sogn, Favrskov Kommune
Spejl (flertydig)

Spejl  kan henvise til flere artikler:
 Spejl – en reflekterende flade
 Spejl (edb) – en kopi af en mængde filer for hurtig adgang
 Spejl (biologi) – aftegninger på bl.a. hjorte og ænder
 Spejl (maritimudtryk) – den flade agterende på en båd
 Spejl (snedkerudtryk) – figur der fremstræder når man spejlkløver en træstamme
Karry

Karry er et blandingskrydderi af typisk 10-20 krydderier. Gul karrys farve stammer almindeligvis fra gurkemeje. Andre ingredienser kan være bukkehornsfrø, muskatnød, spidskommen, laurbærblade, allehånde, safran, kardemomme, kanel, koriander, nellike, anis, peber, ingefær, hvidløg og sennep.

Historie 
Karry blev introduceret i det danske køkken i 1828 i Maria Hemmingsens Kogebog (And i Karri og Aall i Carri) og 1837 i Madam Mangors kogebog og er en oprindelig indisk krydderiblanding.

Anvendelse 
I Indien er det almindeligt at hver familie blander sin helt egen karry.

Ved brug "brændes" karryen normalt først af med lidt fedtstof for at fremhæve smagen.

Fiberindhold 

Karry har en høj naturlig forekomst af kostfibre.
Nogle af hovedingredienserne i karry har disse indhold af fibre:
Kanel: 53 g pr 100 g
Korianderfrø: 42 g pr 100 g
Kryddernellike: 34 g pr 100 g
Kardemomme: 28 g pr 100 g
Peber: 27 g pr 100 g
Laurbærblade: 25 g pr 100 g
Bukkehornsfrø: 25 g pr 100 g
Allehånde: 22 g pr 100 g
Gurkemeje: 21 g pr 100 g
Muskatnød: 21 g pr 100 g
Anisfrø: 15 g pr 100 g
Sennepsfrø: 15 g pr 100 g

De andre ingredienser indeholder mindre end 15 gram kostfibre pr. 100 gram, og giver karrypulveret et gennemsnitligt indhold på 33 gram pr. 100 gram.

Eksterne henvisninger 

 06.08.2006, ing.dk: Karry er godt for ældres hjerner Citat: "...Man regner med, at karryens gunstige effekt på hjernen skyldes krydderiets indhold af gurkemeje, nærmere betegnet af gurkemejens gule farvestof, curcumin, som er en effektiv antioxidant..."

Kilder 

Krydderier
Mad fra Indien